Ismeru ezers
Ismeru ezers, arī Žogotu ezers, Ismeru-Žogotu ezers, ietilpst Daugavas baseinā. Administratīvi atrodas Rēzeknes novada Čornajas pagastā. Ezeram ir 2 daļas, ko šķir 200 m plata sažmauga: Ismeru ezers (dienvidos) un Žagatu ezers (ziemeļos). Tā spoguļvirsmas laukuma platība ir 147 ha. Ezerā ir viena 0,2 ha liela sala. Ezerā ietek astoņi strauti, no tā iztek Ismeru strauts, kas ietek Zosnas ezerā. Ezera dibens ir smilšains un vietām dūņains. Ezers ietilpst Rāznas Nacionālā parka teritorijā.